《东池》
宋代·赵丙

东池风物往来亲，兴在那能计酒巡。尘外留心曾待月，壶中满眼只知春。

小诗前后题青竹，幽梦寻常访白蘋。鸥鸟亦知今日恨，主人别得两朱轮。

作者简介：赵丙（一○○八～？），字南正。曾举进士，以太常少卿致仕（《司马文正公集》卷六五《洛阳耆英会序》），居洛阳。神宗元丰五年（一○八二），与司马光、富弼等为耆英会，时年七十五。有文稿十四编（同上书《赵朝议丙字南正文稿序》），已佚。今录诗二首。